Lomžos pilis

Lomžos pilis () – nebeegzistuojanti Mazovijos kunigaikščių pilis stovėjusi šiaurės rytų Lenkijoje, Palenkės vaivadijoje, Lomžos apskrityje, Lomžos mieste tarp dabartinių ul. Senatorski ir ul. Dworna gatvių. 

Istorija

Manoma, kad pilį XII a. įkūrė Mazovijos kunigaikštis Boleslovas IV Garbanius. Atlikus archeologinius tyrimus paaiškėjo, kad XV a. pilis buvo pastatyta iš plytų. Pilis buvo labai apgriauta per XVII a. neramumus, po kurių iš pilies liko tik vienas buvęs iždo pastatas, kuriame iki 1824 m. veikė Lomžos žemių archyvas. Vėliau ir šis pastatas buvo nugriautas. Pilies vietoje įsikūrė žydų kvartalas, čia stovėjo sinagogos, veikė biblioteka ir vaikų darželis.

Nuorodos

 Aprašymas apie pilį Lenkijos Karalystės ir kitų slavų kraštų geografiniame žodyne, Tom V (Kutowa Wola – Malczyce) z 1884 r. (lenk.).

Kategorija:Lomžos architektūra
Kategorija:Pilys ir rūmai Palenkės vaivadijoje
Kategorija:Mazovijos kunigaikštystė